text: Endnu et kolonihavehus i flammer
  10 november 2010 kl. 10.46
  Et kolonihavehus i haveforeningen på Hjelm Allé i Aabenraa stod onsdag formiddag i flammer.
  Det er den tredje brand i kolonihaveforeningen siden 4. november.
  Tidligt i morges brændte en tilbygning til et kolonihavehus.
  Torsdag i sidste uge brændte et hus ned til grunden.
  Både formanden og næstformanden i haveforeningen har fået deres huse brændt af.
  Branden onsdag formiddag blev opdaget af en besøgende i haveforeningen. Huset var inden branden blevet gennemrodet og effekter var blevet smidt ud af huset.
  